Π.Α.Σ. Απόλλων Κρύας Βρύσης

Ο Πολιτιστικός Αθλητικός Σύλλογος Απόλλων 1960 είναι ελληνικό ποδοσφαιρικό σωματείο το οποίο εδρεύει στην Κρύα Βρύση Πέλλας. Ιδρύθηκε το 1960 από τη συγχώνευση του Ηρακλή Κρύας Βρύσης και της Δόξας Κρύας Βρύσης. Επίσημα χρώματα του αποτελούν το κόκκινο, το μαύρο και το λευκό. Το επίσημο έμβλημα του είναι η προτομή του Απόλλωνα. Χρησιμοποιεί ως αγωνιστική έδρα το Δημοτικό Στάδιο Κρύας Βρύσης «Ιωάννης Τσερκεζίδης» το οποίο έχει χωρητικότητα 2.000 θέσεων. Την περίοδο 1993–1996 αγωνιζόταν στα επαγγελματικά πρωταθλήματα με την επωνυμία «Ποδοσφαιρική Ανώνυμη Εταιρεία Αθλητικός Γυμναστικός Σύλλογος Απόλλων Κρύας Βρύσης» και με τον διακριτικό τίτλο «Π.Α.Ε. Α.Γ.Σ. Απόλλων».

 Ιστορία 
 Α.Γ.Σ. Απόλλων Κρύας Βρύσης (1960–2011) 
Το 1960 συγχωνεύτηκαν ο Ηρακλής Κρύας Βρύσης και η Δόξα Κρύας Βρύσης, και ιδρύθηκε ο Αθλητικός Γυμναστικός Σύλλογος Κρύας Βρύσης ο Απόλλων.

Ο σύλλογος έχει αγωνιστεί στο παρελθόν στο πρωτάθλημα της Δ΄ Εθνικής, της Γ΄ Εθνικής (1993–1996, 1998–2002) και με μεγάλη επιτυχία για 3 συνεχόμενα χρόνια (1970–1973) της Β΄ Εθνικής. Τα επόμενα χρόνια ο σύλλογος υποβιβαζόταν σταδιακά, πέφτοντας στο πρωτάθλημα της Ε.Π.Σ. Πέλλας.

Tο 1999 ο Ολυμπιακός Πειραιώς λύγισε με 2–0 την αντίσταση του Απόλλωνα Κρύας Βρύσης στο “άδειο” λόγω τιμωρίας Ο.Α.Κ.Α. για τη φάση των προκριματικών ομίλων του Κυπέλλου Ελλάδας 1999–2000. Μία σπουδαία νίκη της ομάδας ήταν τη σεζόν 2001–2002, όταν τερμάτισε στην τελευταία θέση στην Γ΄ Εθνική, νικώντας εντός έδρας με 2–0 την Α.Ε. Λάρισας, την πρώην πρωταθλήτρια Ελλάδας τη σεζόν 1987–1988. Την περίοδο 2009–2010 αγωνιζόταν στην Α΄ Κατηγορία Ε.Π.Σ. Πέλλας, καθώς την προηγούμενη περίοδο υποβιβάστηκε από την Δ΄ Εθνική. Τη σεζόν 2010–2011 υποβιβάστηκε στην Γ΄ Κατηγορία Ε.Π.Σ. Πέλλας για πρώτη φορά στην ιστορία του.

 Α.Σ. Απόλλων Κρύας Βρύσης 1960 (2011–2018) 
Το καλοκαίρι του 2011 το σωματείο συγχωνεύτηκε με την Ακαδημία Κρύας Βρύσης Διγενής Ακρίτας, μετέχοντας στην Α΄ Κατηγορία της Ε.Π.Σ. Πέλλας. Την άνοιξη του 2015, το σωματείο που είχε προκύψει από τη συνένωση μετονομάστηκε σε «Αθλητικός Σύλλογος Απόλλων Κρύας Βρύσης 1960».

Την περίοδο 2014–2015 κατέκτησε το πρωτάθλημα της Ε.Π.Σ. Πέλλας και μετέπειτα την πρώτη θέση στον 3ο όμιλο του Πρωταθλήματος Πρωταθλητριών Ε.Π.Σ. 2015, και έτσι την περίοδο 2015–2016 επέστρεψε στην Γ΄ Εθνική Κατηγορία μετά από 13 χρόνια. στην οποία παρέμεινε για μία χρονιά. Από το 2016 ο σύλλογος αγωνιζόταν στην Α΄ κατηγορία Ε.Π.Σ. Πέλλας και το 2018 αδρανοποιήθηκε.

 Π.Α.Σ. Απόλλων 1960 (2020–Σήμερα) 
Το 2020 ο σύλλογος δραστηριοποιήθηκε ξανά ως «Πολιτιστικός Αθλητικός Σύλλογος Απόλλων 1960» ξεκινώντας από τη Β΄ κατηγορία Ε.Π.Σ. Πέλλας στην οποία παρέμεινε για 2 σεζόν. Τη σεζόν 2021–22 κατέκτησε το πρωτάθλημα και ανέβηκε στην Α΄ Κατηγορία Ε.Π.Σ. Πέλλας, στην οποία και εκεί κατάφερε την άνοδο κάνοντας το 2 στα 2. Τη σεζόν 2023–24 κατέκτησε το πρωτάθλημα της Α΄ Κατηγορίας Ε.Π.Σ. Πέλλας, ταυτόχρονα και το εισιτήριο για το Πρωτάθλημα Πρωταθλητριών Ε.Π.Σ. 2024 στο οποίο πήρε την άνοδο στην Γ΄ Εθνική Κατηγορία μετά από 8 χρόνια.

 Σύλλογος Παλαιμάχων Ποδοσφαιριστών 
Το 2000 ιδρύθηκε ο Σύλλογος Παλαιμάχων Ποδοσφαιριστών του Απόλλωνα Κρύας Βρύσης ο οποίος εκτελεί από τότε πολυάριθμους αγώνες με αντίστοιχες ομάδες της Μακεδονίας. Ο ιδρυτής και πρόεδρος είναι ο Τάκης Φωστηρόπουλος, πρώην ποδοσφαιριστής του Απόλλωνα Κρύας Βρύσης από τα 16 του, στα χρόνια της ανόδου του συλλόγου (1967–1973) στη Β΄ Εθνική Κατηγορία.

 Αγωνιστική πορεία 
 1960–1966: Α΄ Κατηγορία Ε.Π.Σ. Κεντρικής–Δυτικής Μακεδονίας
 1966–1967: Γ΄ Εθνική Κατηγορία
 1967–1970: Α΄ Κατηγορία Ε.Π.Σ. Κεντρικής–Δυτικής Μακεδονίας
 1970–1973: Β΄ Εθνική Κατηγορία
 1973–1978: Α΄ Κατηγορία Ε.Π.Σ. Πέλλας
 1978–1980: Γ΄ Εθνική Κατηγορία
 1980–1982: Α΄ Κατηγορία Ε.Π.Σ. Πέλλας
 1982–1984: Δ΄ Εθνική Κατηγορία
 1984–1986: Α΄ Κατηγορία Ε.Π.Σ. Πέλλας
 1986–1988: Δ΄ Εθνική Κατηγορία
 1988–1989: Α΄ Κατηγορία Ε.Π.Σ. Πέλλας
 1989–1993: Δ΄ Εθνική Κατηγορία
 1993–1996: Γ΄ Εθνική Κατηγορία
 1996–1998: Δ΄ Εθνική Κατηγορία
 1998–2002: Γ΄ Εθνική Κατηγορία
 2002–2003: Δ΄ Εθνική Κατηγορία
 2003–2005: Α1 Κατηγορία Ε.Π.Σ. Πέλλας
 2005–2009: Δ΄ Εθνική Κατηγορία
 2009–2010: Α1 Κατηγορία Ε.Π.Σ. Πέλλας
 2010–2012: Α Κατηγορία Ε.Π.Σ. Πέλλας
 2012–2015: Α1 Κατηγορία Ε.Π.Σ. Πέλλας
 2015–2016: Γ΄ Εθνική Κατηγορία
 2016–2018: Α1 Κατηγορία Ε.Π.Σ. Πέλλας
 2020–2022: Β΄ Κατηγορία Ε.Π.Σ. Πέλλας
 2022–2023: Α΄ Κατηγορία Ε.Π.Σ. Πέλλας
 2023–2024: Α1 Κατηγορία Ε.Π.Σ. Πέλλας
 2024–Σήμερα: Γ΄ Εθνική Κατηγορία

 Τίτλοι 
 Πρωτάθλημα Ε.Π.Σ. Πέλλας (8 Τίτλοι): 1973–74, 1974–75, 1981–82, 1985–86, 1988–89, 2004–05, 2014–15, 2023–24
 Κύπελλο Ε.Π.Σ. Πέλλας (9 Τίτλοι): 1973–74, 1978–79, 1982–83, 1983–84, 1990–91, 1996–97, 2015–16, 2023–24, 2024–25

 Έμβλημα 
Επίσημο έμβλημα του συλλόγου αποτελεί η προτομή του Απόλλωνα. Το 2015 προστέθηκε το σύνθημα «Ο Πρίγκιπας του Κάμπου».

 Αξιομνημόνευτοι ποδοσφαιριστές 
  Τάκης Φωστηρόπουλος
  Σοφοκλής Σαρηπανίδης
  Μίτροβιτς
  Λέκοβιτς
  Μίντσεφ
  Στέλιος Χαντούρης
  Βασίλης Νήρας
  Άγγελος Σκαπέρδας
  Ζήνδρος Γεώργιος

 Αξιομνημόνευτοι Προπονητές 
  Κώστας Αϊδινίου

 Αξιομνημόνευτοι Πρόεδροι 
  Φουλατσικλίδης Κώστας
  Βλάχος Κώστας

 Παραπομπές 

Κατηγορία:Αθλητικοί σύλλογοι Πέλλας
Κατηγορία:Ιδρύσεις αθλητικών συλλόγων το 1960
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1960